Νηρεύς Ι (υποβρύχιο)

Το υποβρύχιο Νηρεύς Ι (Υ4) / 44, 68 ήταν γαλλικής σχεδιάσεως και κατασκευής [τύπου Loire – Simonot, βελτιωμένη έκδοση των υποβρυχίων Κατσώνης (Υ-1) / Παπανικολής (Υ-2)], ένα από τα τέσσερα ομοίου τύπου που παραγγέλθηκαν στη Γαλλία από την ελληνική κυβέρνηση το 1927 [(τα άλλα Υ/Β ΠΡΩΤΕΥΣ (Υ-3), Υ/Β ΤΡΙΤΩΝ (Υ-5) και Υ/Β ΓΛΑΥΚΟΣ (Υ-6)].  

Ναυπηγήθηκε κατά τα έτη 1927–1930 στη πόλη Νάντ της Γαλλίας στα ναυπηγεία Ateliers Chantiers de la Loire. Καθελκύστηκε στις 28 Δεκεμβρίου 1927 ενώ η παραλαβή και η ύψωση της ελληνικής σημαίας έγινε μαζί με το υποβρύχιο Τρίτων (Υ-5) στις 28 Φεβρουαρίου 1930 στη Βρέστη, με πρώτο Κυβερνήτη τον Πλωτάρχη Στέφανο Τσιριμώκο.Επίσημο Ημερολόγιο Υποβρυχίου Τρίτων (Υ-5). Υπηρεσία Ιστορίας Ναυτικού. 

Είχε εκτόπισμα 790/960 τόνων, διαστάσεις 68,6Χ5,7Χ4,1 μέτρα, πρόωση Ντίζελ 1420 ΗΡ, ηλεκτρολογικά 1200 ΗΡ, ταχύτητα 14/8,5 κόμβοι, οπλισμό 8 Τ/Σ 21’’, 1 πυροβόλο 100 χιλιοστών, 1 πολυβόλο 40 χιλιοστών και πλήρωμα 41 άνδρες. Παρελήφθη στις 1 Μαρτίου 1930.  

Ήδη το 1940 τα υποβρύχια του Ελληνικού Στόλου ήταν παλαιά και τεχνολογικώς ξεπερασμένα με τις ανάγκες και απαιτήσεις των τότε συγχρόνων επιχειρήσεων. Υπέφεραν από κατασκευαστικές αδυναμίες, καθημερινά βλάβες και έλλειψη ανταλλακτικών γεγονός που έκανε τα πληρώματα να δίνουν καθημερινά τιτάνιες μάχες με τον εχθρό και ταυτόχρονα με το υλικό. 

Στις αρχές του πολέμου, το υποβρύχιο Νηρεύς (Υ-4)  αποπλέει για την άμυνα των προσβάσεων του Πατραϊκού κόλπου και αργότερα ενεργεί περιπολίες στην Αδριατική.  

Στις 18 Απριλίου 1941 αποπλέει από τον Ναύσταθμο για την Αλεξάνδρεια της Αιγύπτου προς συνέχιση του Αγώνα. 

Στις 23 Φεβρουαρίου 1941, κατά τη διάρκεια της 5ης πολεμικής περιπολίας του επιτέθηκε σε πλοίο νηοπομπής εξαπολύοντας τορπίλες. Σύμφωνα με την έκθεση του Κυβερνήτη, λίγο μετά τη βολή της τελευταίας τορπίλης έγιναν αντιληπτές δύο εκρήξεις. Το πλήρωμα τιμήθηκε με μετάλλια εξαιρέτων πράξεων αλλά η μεταπολεμική έρευνα, με βάση τα επίσημα στοιχεία, δεν επιβεβαίωσε την επιτυχία της επίθεσης. 

Στις 24 Σεπτεμβρίου 1942 βυθίζει το Ιταλικό οπλιταγωγό Fiume (1500 τόνων) στη περιοχή νήσου Ρόδου. Το πλοίο μετέφερε εκείνη την ημέρα 200 Ιταλούς Αξιωματικούς, 200 στρατιώτες και μερικούς επιβάτες. Διασώθηκαν μόνο 18. 

Στις 25 Σεπτεμβρίου 1942 βυθίζει φορτωμένο Ιταλικό ιστιοφόρο. Σε διάφορες ημερομηνίες βυθίζει μικρότερα εχθρικά ιστιοφόρα.  

Χρησιμοποιήθηκε για την μεταφορά κομμάντος και παραλαβή προσώπων που ανεχώρισαν από την κατεχώμενη Ελλάδα.  

Τον Οκτώβριο του 1944 επέστρεψε στην ελεύθερη Ελλάδα με την επιχείρηση "Μάνα". Εκτέλεσε 19 πολεμικές περιπολίες. Το τέλος του 1944 βρήκε τον Νηρέα να έχει διανύσει 10.140 ναυτικά μίλια σε 2.010 ώρες εν πλω. 

Παροπλίστηκε στις 3 Μαΐου 1947 και το 1952 εκποιήθηκε και καταστράφηκε.  

 Πηγές 
Α.Δ.Ρ. (1946) "Από τη δράση των υποβρυχίων μας: Υ/Β ΝΗΡΕΥΣ Ιούν.-Δεκ, 1942", Ναυτική Επιθεώρησις, Αθήναι, Υπηρεσία Ιστορίας Β.Ν./ΓΕΝ, τ.197: σελ.35 - 85.
Δημητρακόπουλος Αναστάσιος (2011), Β΄ Παγκόσμιος Πόλεμος οι Πολεμιστές του Ναυτικού Θυμούνται...Ναυτικό Μουσείο της Ελλάδος. Πειραιάς. ISBN 978-960-99884-1-4
Ιωαννίδου, Κρίστυ Εμίλιο (2021), Η ζωή στα ελληνικά υποβρύχια του Β΄ Παγκοσμίου Πολέμου. Εκδόσεις Historical Quest. Αθήνα. ISBN 978-618-5088-65-1
Μασούρας, Τιμόθεος & Θωμάς Κατωπόδης (2010), Τα Ελληνικά Υποβρύχια, Α΄τόμος. Ναυτικό Μουσείο της Ελλάδος. Πειραιάς.
Φωκάς, Δημήτριος (1953), Έκθεση σχετικά με τη δράση του Ναυτικού κατά τον πόλεμο 1940-1944, Εκδόσεις Πολεμικού Ναυτικού. Αθήνα.
ΕΛΛΗΝΙΚΟ ΠΟΛΕΜΙΚΟ ΝΑΥΤΙΚΟ - Υ-4 "Νηρεύς"
 www.probertencyclopaedia.com
http://www.hellasarmy.gr/

 Παραπομπές 

Κατηγορία:Ελληνικά υποβρύχια